# Andes

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Andes |
| --- |
| *Cordillera de los Andes* |
|  |
| Lokalisashon |
| Pais  | Bolivia, Chile, Colombia, Ecuador, Peru, Venezuela, Argentina |
| Koordinatonan  | ﻿ / ﻿ |
| Karakterístika |
| Área  | 3.300.000 kilometer kuadra |
| Largura  | 7.000 kilometer |
| Anchura  | 500 kilometer |
| Kumbre  | Aconcagua |
|  |
|  |
| Imágen riba  Wikimedia Commons |
| [Editá Wikidata] · [Manual] |

E **Andes** (spaño: *La Cordillera de los Andes*, quechua:*Anti*) ta forma un montaña ekstenso kantu di e kosta wèst di Sur Amérika. E montaña tin un largura di aproksimadamente 7.000 kilometer, un hanchura máksimo di 160 kilometer i un altura promedio di aproksimadamente 4.000 meter. E kadena ta kore pa gran parti paralel na e kosta di Oséano Pasífiko.

E montaña ta ekstendé riba shete pais: Argentina, Chile, Bolivia, Peru, Ecuador, Colombia i Venezuela. E serunan ta krusa e ekuator i ta sigui bai sùit te na Tierra del Fuego. E Arko di Scotia, inkluyendo Islanan Sur Georgia i Sur Sandwich, ta un kontinuashon prinsipalmente supmarino di e serunan. E struktura supmarino aki ta konektá Andes ku e Península antártiko den un arko grandi.

## Geologia

Geológikamente, Andes ta un sistema di seru yòn, formá durante e periodonan di Kreit i Tersiario. E serunan a wòrdu formá dor di plachi tektóniko, den kua e plachi oséaniko di Nazca ta slip bou (*supdukshon*) di e plachi kontinental di Sur Amérika na un velosidat di mas o ménos 8 centimeter pa aña. E prosesonan aki ta pone ku e serunan ta oumentá den altura gradualmente. Volkan i temblor ta komun den e área aki. Andes ta e sistema di seru mas altu na mundu despues di Himalaya. Hopi punta ta alkansá alturanan di mas ku 6.700 meter i ta kubri ku sneu.

Den e parti mas sùit di Andes, e kadena di seru ta kore di ost pa wèst, miéntras ku mas nort, na Argentina i Chile, su orientashon ta kambia. Pa wèst di e serunan ta situá Osean Pasífiko. Lagonan alimentá pa gletsjer ta situá tantu na Argentina komo na Chile.

E serunan mas altu di Andes ta situá kantu di e frontera entre Argentina sentral i nort i Chile. Aconcagua (6.960 meter), e seru di mas altu den e hemisferio oksidental, i Tupungato (6.570 meter) ta algun di e puntanan prominente.

E parti sentral di Andes, ta ekstendé riba Bolivia i Peru, e serunan ta parti den vários kadena, ku un anchura di mas o ménos 640 kilometer. E área aki ta inkluí tera altu manera e *Altiplano* boliviano i varios vayenan meimei di serunan. E sivilisashon di Inka, un tempu, tabata floresé aki. Situá na frontera di Peru i Bolivia, lago Titicaca ta un di e karakterístikanan geográfiko di e region aki. Bolivia tambe ta optené volkannan, manera e Nevado Sajama.

### Serunan mas altu

Un bista di serunan mas haltu ku 6.500 meter| Altura (m) | Nomber | Serunan | Koordinato | Imagen | Pais |
| --- | --- | --- | --- | --- | --- |
| 6.962 | Aconcagua |  | 32°39′0″ S 70°01′0″ W |  |  Argentina |
| 6.891 | Ojos del Salado | Puna de Atacama | 27°06′34″ S 68°32′29″ W |  |  Argentina –  Chile |
| 6.792 | Monte Pissi | Puna de Atacama | 27°45′0″ S 68°47′0″ W |  |  Argentina |
| 6.768 | Huascarán | Cordillera Blanca | 9°7′0″ S 77°36′0″ W |  |  Peru |
| 6.759 | Bonete | Puna de Atacama | 27°52′0″ S 68°49′0″ W |  |  Argentina |
| 6.758 | Nevado Tres Cruces | Puna de Atacama | 27°06′0″ S 68°52′0″ W |  |  Argentina –  Chile |
| 6.739 | Llullaillaco | Puna de Atacama | 24°43′10.8″ S 68°31′51.9″ W |  |  Argentina –  Chile |
| 6.720 | Cerro Mercedario | Cordillera de la Ramada | 31°58′0″ S 70°10′0″ W |  |  Argentina |
| 6.658 | Cazadero / Tipas / Walther Penck | Puna de Atacama | 27°11′0″ S 68°34′0″ W |  |  Argentina |
| 6.638 | Incahuasi | Puna de Atacama | 27°02′00″ S 68°17′48″ W |  |  Argentina –  Chile |
| 6.634 | Yerupajá | Cordillera Blanca | 10°16′0″ S 76°54′0″ W |  |  Peru |
| 6.565 | Tupungato |  | 33°21′12″ S 69°46′17″ W |  |  Argentina –  Chile |
| 6.542 | Nevado Sajama | Cordillera Occidental | 18°6′0″ S 68°53′0″ W |  |  Bolivia |

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Andes riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |